cyanic-selkie/wikianc huggingface dataset:
Դին Մարտին
Աշխատանքը հեռուստատեսությունում. 1960-1980
1965 թվականին Մարտինը դառնում է «NBC» հեռուստաալիքի շաբաթական կատակերգական շոուի՝ «Դին Մարտինի շոուն» (The Dean Martin Show) հաղորդման հաղորդավարը։ Հաղորդումը եթեր էր հեռարձակվում ամեն հինգշաբթի՝ ժամը 22։00-ին և շարունակվել է շուրջ 9 տարի (եզրափակիչ ժամանակաշրջանում՝ ուրբաթ օրերին) ։ Մարտինը երկար ժամանակ եղել է պրոֆեսիոնալ էստրադային կրուներ։ Արտիստը ընտրել էր մի քիչ խմող երգչի ոճը, ով իր ժամանակն անցկացնում էր գեղեցիկ երիտասարդ կանանց շրջապատում։ Հետաքրքրական է, որ աղջիկները, ովքեր մասնակցություն էին ունենում Դինի շոու-ծրագրում, եղել են «The Ding-a-Ling Sisters» (անգլերենից՝ Խենթ քույրեր) պարային խմբի մասնակիցները։ 1972 թվականին նրանց փոխարինում են «The Golddiggers» (անգլերենից՝ Արկածախնդիրները) պարային խմբի անդամները ։ Մի մասնավոր հարցազրույցի ժամանակ Մարտինը ասել է, որ բեմում միշտ հանդես է եկել հեգնա-քամահրական պահվածքով։ 1983 թվականի «Գինի, կանայք և երգեր» (Wine, Women and Song) փաստվավերագրական ֆիլմում Դինը անկեղծանում է՝ ասելով, որ իր համարներից մի քանիսը նա կանխավ ձայնագրել է ձայնային ժապավենակոճի վրա։ Արտիստը համարյա երբեք նախապես փորձ չի արել իր ելույթների տեքստը ճիշտ բեմադրելու համար, սակայն դա չի խանգարել, որ նրա բեմական համարները լինեն հաջողված։ Շոուի ազատ ֆորմատը թույլ էր տալիս, որ Մարտինն իմպրովիզացիաներ անի։ Համարի սյուժեից կախված՝ արտիստը կարող էր հնչեցնել իտալերենով մի քանի բառ կամ էլ հայհոյական արտահայտություն։ Այս ամենը տանում էր նրան, որ տարաձայնություններ էին առաջանում Մարտինի և «NBC» հեռուստաալիքի միջև, ինչպես նաև նրան, որ ստուդիայի հասցեին ուղարկվում էին մի շարք իտալախոս հեռուստադիտողների՝ հայհոյանքներով լեցուն և զայրալից նամակներ։ Շոու-ծրագիրը մտնում էր ամերիկյան հեռուստատեսության հեռուստատեսային հաղորդումների «լավագույն տասնյակի» մեջ և բարձր գնահատականի էր արժանացել բազմաթիվ հեռուստադիտողների կողմից։ Շոուի ճանաչումն այնքան մեծ էր, որ Մարտինը կնքել էր շահավետ և երկարաժամկետ պայմանագիր իր սեփական հաղորդման մեջ երկար մասնակցության համար։ Էստրադային կրուների այս մեծ հաջողությունը հաղորդման մեջ թույլ տվեց, որ նա զբաղեցնի իր պատվավոր տեղը Գինեսի ռեկորդների գրքում ։
Հայտնի կիթառիստ Սթիվ Վան Զանդտը պատմել է․
Մարտինը հեռուստատեսությունում ուներ այնպիսի մարդու հռչակ, որը հաճախ էր օգտագործում ոգելից խմիչքներ, սակայն տարիների ընթացքում արտիստը աստիճանաբար փոխում է իր բեմական կերպարը։ Սինատրայի և Դևիսի հետ երեկույթերին մասնակցելուց կամ ոգելից խմիչքներ օգտագործելուց ավելի շատ Մարտինը նախընտրում էր գրքեր կարդալ, գոլֆ խաղալ կամ էլ հեռուստացույցով վեստեռն ժանրի ֆիլմեր դիտել։ Կատակերգական դերասանուհի Ֆիլլիս Դիլերը ասում է, որ Մարտինը բեմում իսկապես օգտագործում էր ալկոհոլ, այլ ոչ թե խնձորի հյութ, ինչպես արտիստը հավատացրել էր լսարանին։ Խնձորի հյութի անսովոր գույնը տեղիք էր տալիս հանդիսատեսին մտածելու, որ բաժակում վիսկի է լցված։ Դինը ուներ փորձված հնարք․ ունենալ հարբած տեսք անգամ այն ժամանակ, երբ հարբած չէր։ Այս հնարքը ուներ իր առավելությունը։ Երբ նա իրոք հարբած էր, բոլորը մտածում էին, որ նա ուղղակի ձևանում է այդպիսին ։ Դիլերը նաև նշել է, որ եթե նա անգամ ալկոհոլի ազդեցության տակ էր, նա կարող էր ընդունել բացարձակապես զգաստի տեսք, սակայն անգամ այդ դեպքում էլ արտիստը հետևում էր իր պահվածքին և չէր խախտում ոչ մի «օրենք»։ Մարտինի խոսքերով՝ ինքը այս հնարքը սովորել էր հայտնի դերասան և կոմիկ Ջո Է․ Լյուիսից, սակայն Դինի համոզիչ խաղը «Եվ հաղթեցին նրանք» և «Ռիո Բրավո» ֆիլմերում բերեցին նրան, որ նա արժանացավ հարբեցողության հետ կապված անհիմն մեղադրանքների։
«Ռիո Բրավո» ֆիլմը ռեժիսոր Հովարդ Հոուքսի վեստեռնն է։ Մարտինը խաղում էր Ռիո Բրավոյի փոքրիկ քաղաքներից մեկում ապրող հարբեցողի դերը։ Այդ դերի շնորհիվ Մարտինը հայտնի է դառնում որպես կատակերգական դերասան ։ Դերասանի իմիջի համար այս դերը շատ ռիսկային էր, սակայն նա առանց երկմտելու համաձայնում է։ Մարտինի դերասանական ռիսկը անհիմն չէր, քանի որ այն դառնում է նրա ֆիլմագրության լավագույն ֆիլմերից մեկը։ 1978 թվականին «Esquire» ամսագրի հետ մասնավոր հարցազրույցի ժամանակ Մարտինը ասել է, որ չի սիրել բեմը և ավելի շատ նախընտրել է ելույթ ունենալ գիշերային ակումբերում ու եթե իր երաժշտական կարիերան չլիներ՝ կուզենար դառնալ գոլֆի պրոֆեսիոնալ խաղացող կամ բեյսբոլիստ ։
1960-ական թվականների կեսերին Մարտինը նկարահանվեց «Մեթ Հելմ» (Matt Helm) չորս մասանոց ֆիլմ գլխավոր դերում և հանդես եկավ որպես ֆիլմի ռեժիսոր։ Ֆիլմը պատմում է ԿՀՎ-ից մի հակահետախույզ-մարդասպանի մասին, որի կերպարն ստեղծված է գրող Դոնալդ Համիլթոնի կողմից։ 1960-1993 թվականներին Համիլթոնը գրում է շուրջ 27 վեպ Հելմի մասին։ Ըստ սյուժեի՝ գլխավոր հերոսը աշխատում է ԿՀՎ-ի համար և սպանում է թշնամու գործակալներին։ Ֆիլմի դեպքերը տեղի են ունենում Սառը պատերազմի ժամանակ։ 1960-1970-ական թվականներին Հելմի մասին պատմող գրքերի հիման վրա նկարահանվում են չորս կինոնկարներ և մեկ հեռուստասերիալ ։ 1968 թվականին Դին Մարտինը կատարում է սուպեր-հետախույզ և սրտակեր Մեթ Հելմի դերը Ջեյմս Բոնդի մասին պատմող ֆիլմի պարոդիան հանդիսացող «Դարանում նստողները» ֆիլմում ։ 1969 թվականին պլանավորվում էր նկարահանել «Կործանարարները» (The Ravagers) ֆիլմը, որի գլխավոր դերերում պետք է հանդես գային Շերոն Թեյթը և Դին Մարտինը։ Սակայն Չարլզ Մենսոնի հանցախմբի կողմից Շերոնի սպանությունից հետո ֆիլմն այդպես էլ չթողարկվեց։
Կրուռիխա (Վերին Յորգայի վտակ)
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Դին Մարտին
Աշխատանքը հեռուստատեսությունում. 1960-1980
1970-ական թվականների սկզբին Դին Մարտինի շոու-ծրագիրը առաջվա նման մեծ ճանաչում ուներ, և թեև ծրագիրը արդեն չէր մտնում «Top 40» վարկանիշի մեջ, սակայն միայն Դին Մարտինի անունը պաստառների վրա երաշխավորում էր գիշերային ակումբների և խաղատների հաջողությունը։ Մարտինը մնում էր միակն այն փոքրամասնությունից, որը ուներ RCA լեյբլի բաժնետոմսերը։ 1970-ական թվականների Մարտինը որոշում է դուրս գալ շոու-բիզնեսից։ 1973-1974 թվականներին Մարտինը գրեթե մասնակցություն չի ունենում շոուներում։ «NBC» հեռուստաալիքի նախաձեռնությամբ իր շոուի փակումից հետո եթեր դուրս եկավ նոր «Dean Martin Celebrity Roast» հեռուստատեսային հաղորդումը։ Այն շարունակեց հեռարձակվել մինչև 1984 թվականը։ 11 տարի անց Մարտինը և «Առնետների խումբը» հաջողությամբ կատարում էին հումորային և երգիծական մենախոսություններ այնպիսի հայտնիների մասնակցությամբ, ինչպիսիք են Ռոնալդ Ռեյգանը, Հյու Հեֆները, Էդ Մակմահոնը, Ուիլյամ Քոնրադը, Քըրք Դուգլասը, Ջորջ Վաշինգտոնը, Բեթ Դևիսը և այլք։
1972 թվականին Մարտինը բաժանվում է իր երկրորդ կնոջից՝ Ջինից։ Բաժանումից մեկ շաբաթ անց Մարտինը խզում է պայմանագիրը «Riviera» հյուրանոցի հետ։ Խզման պատճառը այն էր, որ խաղատան տնօրինությունը մերժել էր Մարտինի խնդրանքը՝ թույլ տալ ելույթ ունենալ «Riviera»-ում ընդամենը մեկ երեկո։ Շուտով Դինը հրավեր է ստանում «MGM Grand Hotel» հայտնի գրանդ-հյուրանոցում ելույթ ունենալու համար և կնքում է պայմանագիր «MGM» կինոընկերության երեք ֆիլմերում նկարահանվելու համար։ 1970-ականների վերջում Մարտինը բացում է իր գիշերային ակումբը Նորֆ Բեյ Վիլլիջում (Ֆլորիդա)։ Ակումբը կոչվում է «Դինո»։ Այն գտնվում էր հայտնի ճաշարանատեր Ջելլի Ռիցոյի ակումբի հարևանությամբ ։ Շուրջ տասը տարի Մարտինը «Reprise Records» լեյբլի համար տարեկան ձայնագրում է չորս ալբոմ։ Իր վերջին ալբոմը լեյբլի համար Դինը ձայնագրում է 1974 թվականի նոյեմբերին։ Ալբոմն ուներ «Once In A While» անունը և լեյբլի կողմից թողարկվում է միայն 1978 թվականին։ 1983 թվականին թողարկվում է Դին Մարտինի առաջին քանթրի-ալբոմը՝ «The Nashville Sessions»-ը։ Այս ալբոմից միակ հիթն է դառնում «(I Think That I Just Wrote) My First Country Song» («(Մտածում եմ, որ ես ուղղակի գրել եմ) Իմ առաջին քանթրի երգը») երգը։ Ավելի ուշ երգի քավեր-տարբերակը ձայնագրում է հայտնի երգիչ Քոնվեյ Թվիթին։ Հաջորդ՝ «L.A. Is My Home/Drinking Champagne» սինգլը թողարկվում է արդեն 1985 թվականին։ Մարտինն իր վերջին գլխավոր դերը կինոյում կատարում է 1975 թվականի «Պարոն Ռիկկո» ֆիլմում։ Երաժշտի հաջորդ ալբոմները թողարկվում են արդեն «Warner Bros. Records» լեյբլի անվան ներքո։
1983 թվականի դեկտեմբերի 1-ին Մարտինը խառնվում է սկանդալի մեջ։ Ատլանտիկ Սիթիի «Golden Nugget» խաղատանը խաղի ժամանակ Մարտինը և Սինատրան խաղատան դիլերին և մի քանի աշխատակցի մեղադրում են Նյու Ջերսիի կանոների խախտման մեջ, քանի որ դիլերը խաղաքարտերը խառնել էր ինքնուրույն, սակայն ըստ օրենքի՝ նա խաղաքարտերի խառնման համար պետք է օգտագործեր հատուկ հարմարանքը։ Սինատրան և Մարտինը տվել էին կեղծ մեղադրանքներ, սակայն նրանցից ոչ ոք չի վճարում հատուկ տուգանք խաղատանը։ Ժամանակի ընթացքում «Golden Nugget» խաղատունը ստանում է գումար 25 հազար դոլարի տեսքով։ Տուգանքը վճարում է Ֆրենկ Սինատրան, ով հետո հայտարարում է, որ պատահածի պատասխանատուն ամբողջությամբ ինքն է։ Սինատրան նաև ասում է, որ կոնֆլիկտի պատճառը դարձել էին ինքը և Մարտինը։ Միջադեպից հետո խաղատան դիլերը, վերահսկիչը և կարգադրիչը ժամանակավորապես հեռացվում են աշխատանքից։
Կյանքի վերջին տարիներ. 1984-1995
«Առնետների խմբի» տարեց մասնակիցները վերջին անգամ միասին էկրաններին հայտնվեցին 1984 թվականին Մրցարշավ «Թնդանոթային միջուկ» կատակերգական ֆիլմում։ 1985 թվականին թողարկվում է Մարտինի վերջին՝ «Since I Met You Baby» սինգլը, որի համար նկարահանվում է Դին Մարտինի առաջին և միակ տեսահոլովակը։ Այն եթեր է հեռարձակվում «MTV» հեռուստաալիքով։ Հոլովակի ռեժիսորը Մարտինի կրտսեր որդի Ռիչին էր։
1988 թվականին ամերիկյան շրջագայության շրջանակներում կայանում է Դինի համատեղ համերգների շարքը «Առնետների խմբի» նախկին գործընկերների՝ Սեմի Դևիսի և Ֆրենկ Սինատրայի հետ։ Այս համերգների հանդիսատեսի համար թողարկվել էին նոր երգեր, որոնք հրատարակվել էին 1989 թվականին։ «Look» ամսագրի հետ հարցազրույցի ժամանակ Դինը ասել է. «Ինձ երբեք չի մտահոգել այն, թե ինչ են ուզում Նյու Յորքը, Հոլիվուդը և Լաս Վեգասը։ Ես երգում եմ բոլորի համար։ Եվ մտածում եմ, որ ինչ որ անում եմ ես, դուր է գալիս շատերին» ։ 1989 թվականի նոյեմբերին Մարտինը մասնակցում է մի համերգի, որը նվիրված էր Սեմ Դևիսի կարիերայի 60-ամյակին։ Հաջորդ տարվա մայիսին մահացավ Սեմ Դևիսը, ինչը վերջ դրեց կոլեկտիվի պատմությանը, որը մարմնավորում էր հիսունականների Հոլիվուդի գլամուրային հեդոնիզմը։ Մարտինի վերջին համերգը տեղի է ունենում 1990 թվականի սկզբին Լաս Վեգասում («Bally's Hotel»)։ Հենց այդ հյուրանոցում էր կայացել Լյուսի ծննդյան 72-ամյակի տոնախմբությունը։ 1990 թվականին Դին Մարտինը հղում է բարեկամական շնորհավորանք Ֆրենկ Սինատրային ծննդյան 75-րդ տարեդարձի կապակցությամբ։ 1995 թվականի սկզբին Մարտինը հեռանում է հասարակական կյանքից։
Ֆրատա Տոդինա
Ֆրատա Տոդինա (Fratta Todina), կոմունա Իտալիայում, գտնվում է Ումբրիա մարզի Պերուջա գավառում ։
Բնակչությունը կազմում է 1702 մարդ (2008 թվականի տվյալներով)։ Խտությունը՝ 100 մարդ/կմ²։ Տարածքը՝ 17 կմ²։ Էլեկտրոնային փոստ՝ 6054։ Հեռախոսային կոդ՝ 075։
Դին Մարտին
Կյանքի վերջին տարիներ. 1984-1995
Կյանքի մեծ մասի ընթացքում Դինը եղել է մոլի ծխող։ 1993 թվականի սեպտեմբերի 16-ին նրա մոտ ախտորոշվում է թոքերի քաղցկեղ։ Վիրաբուժական միջամտություններից Մարտինը հրաժարվում է։ Նա մահանում է 78 տարեկան հասակում թթվածնաային քաղցից 1995 թվականի դեկտեմբերի 25-ին՝ Սուրբ ծննդյան տոնի առավոտյան ժամը 4։30-ի կողմերում, իր տանը (Բևեռլի Հիլզ, Կալիֆոռնիա, ԱՄՆ) ։ Ըստ ականատեսների՝ մահից մի քանի ժամ առաջ Դինը խմել է կարմիր գինի և մինչև գիշերվա ժամը երկուսը հեռուստացույց է դիտել։ Գիշերվա ժամը երեքն անց հարևանները լսել են օգնություն կանչող ճիչեր։ Հաջորդ առավոտ դերասանը արդեն գտնվել է մահացած։ Դինի նախկին կնոջ՝ Ջինի խոսքերով՝ ինքն ամբողջ գիշերը անցկացրել է Դինի հետ, սակայն այս ինֆորմացիան պաշտոնապես հաստատված չէ ։
Ֆրատա Տոդինա
Ծանոթագրություններ
Կատեգորիա:Իտալիայի բնակավայրեր
Դին Մարտին
Կյանքի վերջին տարիներ. 1984-1995
Դին Մարտինը թաղված է Վեսթվուդի գերեզմանոցում՝ իր հոր և մոր կողքին։ Հոգեհանգիստը տեղի է ունեցել դեկտեմբերի 28-ին գերեզմանատան մատուռում։ Հրաժեշտի արարողությանը և թաղմանը ներկա էին Դինի ամենամոտ բարեկամները, որոնց շարքում էին դերասանի նախկին կանայք, երեխաները և կոլեգաները, ինչպես նաև այնպիսի հայտնի արտիստներ, ինչպիսիք էին Ջերի Լյուիսը, Ռոզմարի Քլունին, Շիռլի Մակլեյնը, Թոնի Դանցան, Բոբ Նյուհարթը, Չառլի Շինը, Չարլզ Նելսոն Ռեյլին, Դորորտի Հեմիլը, Դոն Ռիքլեսը, Ռոբերտ Ստեքը և այլք ։ Դինը մահանում է մոր՝ Անջելա Կրոչիտիի մահից ուղիղ 29 տարի հետո. նրա մայրը մահացել էր 1966 թվականի դեկտեմբերի 25-ին ։ Ի հիշատակ Մարտինի՝ հանգցվել էին Լաս Վեգաս Սթրիփի բոլոր լապտերները։ Մահից հետո Մարտինը երկար ժամանակ մնաց հասարակական ուշադրությունից դուրս։ Մահից հետո հետաքրքրություն առաջացրին նրա երգերը, հայտնի լեյբլների անվան տակ թողարկվեցին շատ նոր ալբոմներ, որոնք այդպես էլ չէին հրատարակվել նրա կյանքի օրոք, հրապարակվեցին որոշ երգերի ստուդիական տարբերակներ և հատվածներ նրա համերգներից։ Դինի կենսագրությանն են նվիրված մի քանի գրքեր, որոնցից են Արթուր Մարքսի «Everybody Loves Somebody Sometime» (1974), Նիկ Տոշեսի «Dino։ Living High in the Dirty Business of Dreams» (1992), Մայքլ Ֆրիլենդի «Dean Martin։ King of the Road» (2005) երկերը։
Անձնական կյանք, անհատականություն
Դին Մարտինն ամուսնացած է եղել երեք անգամ և այդ երեք ամուսնությունների ընթացքում ունեցել է յոթ երեխա։ Մարտինի առաջին կինն է եղել Բեթի Մաքդոնալդը։ Դերասանի շրջապատի մարդիկ մեկ անգամ չէ, որ հայտարարել են այն մասին, որ Բեթին Մարտինի համար վատ կին է, իսկ երեխաների համար՝ վատ մայր։ Հետագայում ներքին խոսակցությունից պարզվեց, որ նա տառապում էր հարբեցողությամբ և անպետք վիճակի սահմանին լինելով մնացել է տանը։ Մինչև հիմա հայտնի չէ ամուսնական զույգի բաժանման իսկական պատճառը։ Ոմանք առաջ են քաշում այն դրույթը, որ բաժանման պատճառը եղել է կամ Բեթիի հարբեցողությունը, կամ էլ Մարտինի կողմից կատարված ամուսնական դավաճանությունը։ Բաժանումից հետո Մարտինն ստանում է խնամակալության իրավունք երեխաների նկատմամբ։ Ըստ երաժիշտի մտերիմների՝ բաժանումից հետո Բեթին վարել է ճգնավորի կյանք՝ Սան Ֆրանցիսկոյում։ Այս ամուսնությունից նրանք ունեցել են չորս երեխա՝ Սթիվեն Քրեյգ (1942), Կլոդիյա Դին (1944-2001), Բարբառա Գեյլ (1945) և Դիանա (Դինա) (1948)։
Օմանի պատմություն
Մշակույթ
Օմանի ավանդական հագուստը նույնպես նման է եմենականին։ Տղամարդկանց համար՝ մինչև ծնկները վանդակավոր վիրակապ-փեշ (իզար) և չալմա (հաճախ կարմիր)։ Ավելի հարուստ տղամարդիկ հագնում են սպիտակ վերնաշապիկներ՝ կապված կաշվե գոտիով և գծավոր խալաթներ։ Ֆեոդալական բարձր դասի տղամարդիկ հագնում են սև կամ կարմիր թիկնոցներ՝ աբա։ Կանանց համար՝ երկարաթև վերնաշապիկ՝ տոբ, սիրվալ տաբատ, սև պուշյա գլխաշոր և դեմքը աչքերի համար բացվածքներով ծածկող դիմակ՝ բատուլա։
Ստարայա Մայնայի շրջան
Ստեղծվել է 1928 թվականին։ Վարչական կենտրոնը՝ Ստարայա Մայնա ։
Աշխարհագրություն
Շրջանի տարածքի մակերեսը կազմում է 2044,1 կմ²։
Բնակչություն
2013 թվականի մարդահամարի արդյունքներով շրջանում բնակվում էր 17641 մարդ։ Բնակչության խտությունը կազմում էր 8,63 մարդ/կմ²։
Արտաքին հղումներ
Կատեգորիա:Ուլյանովսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Օմանի պատմություն
Մշակույթ
Օմանի տղամարդկանց հագուստի անփոխարինելի աքսեսուարը ջամբիայի կարճ լայն դաշույնն է։ Կանայք դաջում են իրենց դեմքն ու ձեռքերը կապույտ գույնով, ապարանջաններ են կրում իրենց ձեռքերին և ոտքերին, ականջօղեր՝ ականջներին և քթին։
Կանանց դիրքը Օմանում զգալիորեն ավելի լավն է, քան արաբական այլ երկրներում. կրթության երկու նախարարներն էլ (կրթության նախարարը և բարձրագույն կրթության նախարարը) կանայք են։
Խոհանոց
Օմանի դիետայի հիմքում ընկած են խուրմա, գարի կամ ցորենի տորթեր, կորեկի շիլա կամ խաշած բրինձ՝ համեմունքներով։ Սպառվում է նաև (կախված հարստությունից) միս և ձուկ։ Տոնական ուտեստ է գառան տապակած կամ գառան մսով փլավ։ Բայց օմանցիների համար ամենահամեղ ուտեստը (ի տարբերություն այլ երկրների արաբների) բորենիի միսն է։ Միևնույն ժամանակ, «Կարա»-ն կտրականապես չի ուտում թռչնամիս և ձու։
Արվեստ
Աֆրիկյան ազդեցությունները ուժեղ են Օմանի ֆոլկլորում, հատկապես երաժշտության մեջ. շատ օմանյան երգեր բեդվինների սգավոր «մեղեդիների» միաձուլում են աֆրիկյան սինկոպացիայի հետ։ Հիմնական երաժշտական ​​գործիքներն են՝ միալար ռաբաբ ջութակը, նայի ֆլեյտան, դաֆ թմբուկը և փոքր տեմբալ տեմպանին։
Արտաքին հղումներ
Կատեգորիա:Օմանի պատմություն
Դին Մարտին
Անձնական կյանք, անհատականություն
1949 թվականի սեպտեմբերի 1-ին Մարտինն ամուսնանում է երկրորդ անգամ՝ Ջին Բիգերի հետ։ Ըստ ականատեսների վկայությունների՝ երիտասարդ կնոջը Մարտինի ելույթների ժամանակ համերգասրահներում նկատել են դեռ այն ժամանակ, երբ Դինը դեռ ամուսնացած էր Բեթիի հետ։ Նրանց ամուսնությունը տևել է շուրջ 24 տարի (1949-1973)։ Այս ամուսնությունից Դինը ունենում է երեք երեխա՝ Փոլ (1951-1987), Ռիչի Ջեյմս (1953) և Ջինա Քերոլայն (1956)։ Բաժանումից հետո Դինը Ջինի հետ պահպանում է մտերիմ ընկերական հարաբերություններ։ Զույգը հաճախ էր խորհրդակցում ընտանեկան տարբեր հարցերի շուրջ։ Երբ Դինի առողջական վիճակը կտրուկ վատանում է, Ջինն ամեն կերպ օգնում է նախկին ամուսնուն՝ խորհուրդ տալով մահն ընդունել որպես բնական և անխուսափելի մի բան, ինչպես նաև մի միջոց, որի շնորհիվ նա նորից կհանդիպի հանգուցյալ ծնողներին և ողբերգականորեն մահացած որդուն՝ Փոլին ։ Փոլը ավտովթարից մահացել էր 1987 թվականի մարտի 21-ին 35 տարեկան հասակում։ 1960-ական թվականներին Փոլը կազմակերպրում է իր «Dino, Desi & Billy» երիտասարդական ռոք խումբը։ 1970-ական թվականների կեսերին երաժշտական կարիերա է որոշում սկսել Դինի երկրորդ որդին՝ Ռիչի Մարտինը։ 1977 թվականին նա թողարկում է «Beached» ալբոմը, որի ձայնագրությանը մասնակցել են նաև Կառլ Ուիլսոնը և Դենիս Ուիլսոնը։
Մարտինի երրորդ հարսնացուն է դառնում 26 տարեկան Քեթրին Հոուն։ Հարսանեկան արարողությունը տեղի է ունենում 1973 թվականի ապրիլի 25-ին։ Հոունը Ռոդեո Դրայվ (Բևեռլի Հիլզ) փողոցի գեղեցկության սրահում աշխատում էր որպես ադմինիստրատոր։ 1976 թվականի նոյեմբերի 10-ին զույգը բաժանվում է։ Մարտինը որդեգրել էր նրա աղջկան՝ Սաշային, սակայն բաժանումից հետո աղջիկը մնում է մոր հետ։ Հոլիվուդյան աստղի անձնական կյանքի սկանդալային մանրամասնությունները ներկայացվում են Արտուր Մարքսի «Everybody Loves Somebody Sometime (Especially Himself)» գրքում, որը հրատարակվել է 1974 թվականին։ Կյանքի ավարտին դերասանը վերադառնում է իր երկրորդ կնոջ՝ Ջինի մոտ, սակայն նրանք այլևս պաշտոնապես չեն ամուսնանում։ Մարտինի հորեղբայրը եղել է հայտնի ամերիկացի կատակերգակ Լեոնարդ Բառը։ Նա ելույթ է ունեցել Դին Մարտինի հեռուստատեսային շոուի մի քանի հաղորդումներում։ Կարճ ժամանակով Մարտինը նշանադրված է եղել Գեյլ Ռենշոուի հետ, ով հաղթել էր միջազգային «Միսս Աշխարհ 1969» գեղեցկության մրցույթում։
Ըստ արտիստի ընկերների հիշողությունների՝ Մարտինը տառապում էր կլաուստրոֆոբիայում, իրեն անհարմար էր զգում վերելակների մեջ և խոշոր համերգային սրահներում (ըստ Ֆրենկ Սինատրայի պնդման), այդ իսկ պատճառով էլ սիրում էր Կալիֆոռնիան, քանի որ ստորերկրյա ցնցումների պատճառով այնտեղ քիչ էին բարձրահարկ շինությունները։ Անգամ Նյու Յորքի երկնաքերներում Դինն օգտվում էր աստիճաններից, այլ ոչ թե վերելակից ։ Հայտնի է Նյու Յորքի համերգասրահներից մեկում Ֆրենկի և Դինի համերգի ժամանակ մի դեպք, երբ, ըստ ականատեսների վկայություններ, Դինը Սինատրային կատաղության է հասցրել այս հարցով. «Ֆրենկ, գրողը տանի, ի՞նչ ենք անում մենք այստեղ» (Frank, what the hell are we doing up here?)։
Ըստ ընկերների՝ Դինը շատ հանգիստ մարդ էր, ով սիրում էր ծիծաղել և ծիծաղեցնել ուրիշներին։ Նրանք ասում էին, որ Դինը սիրում էր մենակ մնալ, և բոլորը չէ, որ հասկանում էին, թե ինչ է նրան անհանգստացնում, և ինչի մասին է մտածում նա ։
Հիշատակ
1996 թվականին Մարտինի հարազատ քաղաք Ստյուբենվիլլում նրա անունով է կոչվում մի ծառուղի։ Այնտեղ տարին մեկ անգամ անցկացվում է «Դին Մարտինի անվան փառատոնը», որին մասնակցում են Դինի մոտիկ բարեկամները, ընկերները, մեկնաբաններ և հայտնի էստրադային արտիստներ, որոնցից շատերը ծագումով իտալացի են։
2004 թվականին Մարտինի ընտանիքը ունկնդիրներին է ներկայացնում «Dino։ The Essential Dean Martin» նոր երաժշտական ալբոմը, որն iTunes կայքում ընդգրկվում է «լավագույն տասնյակի» մեջ։ Մինչև 2006 թվականի դեկտեմբերի 23-ը՝ մեկ շաբաթվա ընթացքում, Դին Մարտին և Մարտինա Մակբրայնդ դուետի կողմից կատարվող «Baby, It’s Cold Outside» երգը «R&R AC» հիթ-շքերթում զբաղեցնում է 7-րդ հորիզոնականը, իսկ «R&R Country chart» հիթ-շքերթում՝ 36-րդը։ Դեռևս կենդանության օրոք արտիստը նմանատիպ արդյունքի հասել էր միայն 1965 թվականին «I Will» երգով։ Այն հիթ-շքերթում զբաղեցրել էր 10-րդ հորիզոնականը։ 2007 թվականին թողարկվում է Դին Մարտինի սկավառակագրության՝ դուետների առաջին ալբոմ, որն ստանում է «Forever Cool» անունը։ Ալբոմը թողարկվում է Capitol/EMI լեյբլով։ Մարտինի հետ դուետներ են կատարել Քևին Սփեյսին, Շելբի Լինը, Ջոս Սթոունը, Big Bad Voodoo Daddy, Ռոբբի Վիլիամսը, Մակբրայնդը և այլք։
2008 թվականին Ռանչո Միրաժ (Կալիֆոռնիա) քաղաքի փողոցներից մեկը անվանվում է Դին Մարտինի պատվին։
2009 թվականի փետրվարին Մարտինը «Կյանքում ունեցած ձեռքբերումների համար» կատեգորիայում արժանանում է «Գրեմմի» մրցանակի։ Մրցանակի հանձնման արարողությանը ներկա էին Դին Մարտինի չորս երեխաները՝ Գեյլը, Դիանան, Ռիչին և Ջինը։ 2009 թվականին Դին Մարտինն ընդգրկվում է Հիթ-շքերթի Փառքի սրահում։
2009 թվականի փետրվարի 21-ին ետմահու թողարկված «Amore!» ալբոմն զբաղեցնում է «Բիլլբորդ» Top Pop Catalog Albums շաբաթական երաժշտական հիթ-շքերթի առաջին հորիզոնականը։
Մարտինը «Դին Մարտինի օրգիա» շարքի խաղային ավտոմատների հերոս է։ Խաղի սաունդթրեքների մեջ ներառված են Դին Մարտինի մի քանի երգեր։
Դին Մարտինի երգերը հաճախ են օգտագործվում ֆիլմերում և հեռուստասերիալներում։ Budweiser-ի գովազդում, որը հաղորդվում է Ֆուտբոլի ազգային լիգայի Սուպեր Բոուլ XLI-ի վճռորոշ խաղերի ժամանակ, օգտագործվում է Դինի «Ain’t that a Kick in the Head?» երգը։ Այնպիսի հիթերը, ինչպիսիք են՝ «That’s Amore», «Ain’t That A Kick in the Head», «Sway» և Մարտինի «այցեքարտ» «Everybody Loves Somebody»-ն, ընդգրկվել են մի շարք ֆիլմերի սաունդթրեքների շարքում.
Վիդեոխաղեր
Գրումանի Չինական թատրոնի դիմացի հրապարակում ցեմենտի մեջ պահպանվել են Դին Մարտինի ոտքերի և ձեռքերի հետքերը։ Տոնախմբությունը կայացել էր 1964 թվականին։ Հոլիվուդյան «Փառքի ծառուղում» տեղադրված են Դին Մարտինի անունով երեք աստղ.
Մատիսի թանգարան (Նիս)
Մատիսի թանգարան (Le musée Matisse de Nice), ֆրանսիական Նիս քաղաքում գտնվող թանգարան՝ նվիրված ֆրանսիացի նշանավոր նկարիչ Անրի Մատիսին; Այստեղ է գտնվում նրա աշխատանքների՝ աշխարհում խոշորագույն հավաքածուներից մեկը, որում հստակ արտացոլված են մեծ արվեստագետի նկարչական գործունեության սկիզբը, հասուն շրջանը և ավարտը։ 1963 թվականին բացված այս թանգարանը տեղավորված է Villa des Arènes-ում, որը տասնյոթերորդ դարի մի վիլլա է՝ Cimiez-ի հարևանությամբ ։
Պատմություն
Վիլլան կառուցվել է 1670-1685 թվականներին։ Շինարարության ավարտից հետո այն կրել է Գուբերնատիսի պալատ անվանումը. այդպես է կոչվել նորակառույցի հովանավորի ու սեփականատիրոջ՝ Ժան-Բատիստ Գուբերնատիսի անունով, որն այդ տարիներին Նիսի կոնսուլն էր։ Ներկայիս իր անվանումը վիլլան ստացել է 1950 թվականին, երբ Նիս քաղաքի ղեկավարությունը անշարժ գույքի մի գործակալությունից գնեց այն՝ ձգտելով սերունդների համար պահպանել պատմական այդ հուշարձանը։ Թանգարանն ստեղծվել է 1963 թվականին և սկզբնական շրջանում զբաղեցնում էր շինության առաջին հարկը. գետնահարկում տեղավորվել էր հնագիտության թանգարանը։ 1989 թվականին հնագիտության թանգարանը տեղափոխվեց մոտակայքում գտնվող մի հնագույն շինություն, որը հնարավորություն ընձեռեց ընդարձակելու Մատիսի թանգարանը։ Նորացման ընթացքում չորս տարի թանգարանը փակված մնաց և վերաբացվեց 1993 թվականին։ Հին շենքի նորոգված տարածքներն ու կառույցին ավելացված նոր թևը թույլ տվեցին մշտական ցուցադրությունում ներկայացնելու ամբողջ հավաքածուն, որը 1963 թվականից ի վեր շարունակաբար հարստանում է՝ շնորհիվ հաջողված մի շարք ձեռքբերումների, ինչպես նաև նվիրատվությունների։ Նվիրատվությունների մի մասը կատարել է անձամբ Անրի Մատիսը, որը 1917-1954 թվականներին ապրել ու աշխատել է Նիսում։ Մեծահամբավ նկարչի մի շարք գործեր ընծայել են նրա ժառանգները, նկարչական որոշ աշխատանքներ էլ նվիրել է պետությունը։
Ներկա դրությամբ թանգարանի մշտական ցուցադրությունում ներկայացված են յուղաներկով և գուաշով արված 68 նկար, 236 գծանկար, գրաֆիկական 218 այլ աշխատանքներ, 95 լուսանկար, 57 քանդակ, մեծ արվեստագետի նկարազարդած 14 գիրք, նրան պատկանած 167 առարկաներ, կերամիկական ու ապակե գեղեցիկ աշխատանքներ, նրբահյուս գորգեր, պաստառներ, փաստաթղթեր ։
Արտաքին հղումներ
Կատեգորիա:Ֆրանսիայի թանգարաններ Կատեգորիա:Ֆրանսիայի պատկերասրահներ Կատեգորիա:1963 հիմնադրված թանգարաններ
Սկսել նորից
Սկսել նորից (Begin Again), ռեժիսոր Ջոնի Քարնիի ամերիկյան ֆիլմ մյուզիքլ։ Ֆիլմի պրեմիերան կայացել է 2013 թվականի սեպտեմբերին Տորոնտոյի կինոփառատոնի ժամանակ ։
Սյուժե
Ձայնագրման լեյբլի ղեկավար Դեն Մալիգանը, որ բնակվում է Նյու Յորքում, փորձում է պահպանել իր տեղը երաժշտական արդյունաբերության մեջ։ Այն բանից հետո, երբ նրան աշխատանքից ազատել էին, նա սկսում է խմել և Իսթ Վիլիջի բարերից մեկում հանդում է երիտասարդ և անկախ երգչուհի Գրետա Ջեյմսի հետ։ Դենին դուր է գալիս աղջկա երաժշտությունը, և նա առաջարկում է գրանցվել իր նախկին լեյբլին։ Առաջնային մերժումից հետո Գրետան համաձայնում է։
Նրանք հանդիպում են լեյբլի համասեփականատեր Սոլի հետ, բայց նա Գրտայի մեջ ոչ մի առանձնահատկություն չի նկատում և մերժում է նրան։ Չնայած դրան՝ Դենը Գրետային առաջարկում է միասին ձայնասկավառակ թողարկել՝ Նյու Յորքի տարբեր թաղամասերում կենդանի ձայնագրություններ կատարելով։
Սաունդթրեք
Սաունդթրեքը ԱՄՆ–ում թողարկվել է 2014 թվականի հունիսի 30–ին։ Երգերի մեծ մասը գրել է Գրեգ Ալեքսանդրը Դանիել Բրիսբուայի, Նիք Լեշլիի, Ռիք Նովելսի և Նիք Սաուսվուդի հետ միասին։ Մի քանի երգեր գրել են Գլեն Հանսարդը և Քարնին։ Երգերի մեծ մասը կատարել են Ադամ Լևինը և Քիրա Նայթլին։ «Lost Stars» երգը առաջադրվել է Օսկարի 87-րդ մրցականաբաշխությանը «Ֆիլմի լավագույն երգ» անվանակարգում։
Արտաքին հղումներ
Կատեգորիա:2013 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Ամերիկյան անկախ ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:2013 դրամա ֆիլմեր Կատեգորիա:The Weinstein Company ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան երաժշտական ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան կինոկատակերգություններ Կատեգորիա:2010-ականների դրամա ֆիլմեր
Հեքիաթ ծեր արձագանքի մասին
Հեքիաթ ծեր արձագանքի մասին, Բորիս Տուզանովիչի կարճամետրաժ մուլտֆիլմը, որը նկարահանվել է Իգոր Ֆարբերժևիչի «Հեքիաթներ փոքրիկ Աղվեսի մասին» շարքի «Ծեր արձագանքը» հեքիաթի հիման վրա։
Սյուժե
Փոքրիկ Աղվեսն անտառում զբոսնելիս հանդիպում է արձագանքին և ծանոթանում նրա հետ և տուն վերադառնալուց հետո այդ ամենի մասին պատմում իր հայրիկին։ Պարզվում է, որ երբ հայր Աղվեսը փոքր էր, նա նույնպես խաղացել էր այդ արձագանքի հետ։ Հայր Աղվեսը սպասում է մինչև երեկո և գնում անտառ, որ հանդիպի նրան և վերհիշի իր մանկությունը։ Արձագանքը հիշում է հին ընկերոջը, և նրանք խաղում են այնպես, ինչպես շատ տարիներ առաջ։
Գրականություն
(Содержание: 20 сказок о Лисёнке. Цветные иллюстрации)
Արտաքին հղումներ
Կատեգորիա:Ռուսական մուլտֆիլմեր Կատեգորիա:«Էկրան» ստեղծագործական միության մուլտֆիլմեր
Վեշկայմայի շրջան
Վեշկայմայի շրջան (Вешкаймский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Վեշկայմա ։
Աշխարհագրություն
Շրջանի տարածքի մակերեսը կազմում է 1435,5 կմ²։
Բնակչություն
2013 թվականի մարդահամարի արդյունքներով շրջանում բնակվում էր 18743 մարդ։ Բնակչության խտությունը կազմում էր 13,06 մարդ/կմ²։
Արտաքին հղումներ
Կատեգորիա:Ուլյանովսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Քերուսկի
Քերուսկի (Cherusci, ), գերմանական հնագույն ցեղ, որը բնակվել է Հյուսիսային և Արևմտյան Գերմանիայի տարածքում՝ տափաստաններում և անտառներում։ Էթնիկական խումբը ունեցել է պատմական լավ զարգացում։ Նրանց միավորել է Պլինիոս Ավագը և ստեղծել մեկ միասնական պետություն։ Հին գերմանացիները կարևոր դեր ունեն Արևմտյան Եվրոպայի պատմության միջնադարյան շրջանում, քանի որ նրանք մասնակցել են Ժողովուրդների Մեծ գաղթին։
Հին գերմանացիների առաջնորդ Օդոակրը 476 թվականին տապալեց Արևմտյան Հռոմեական կայսրության վերջին կայսր Հռոմուլոս Ավգուստուլուսին։ Նրանք բաժանվել են մի քանի խմբերի, որոնք կոչվել են նաև բարբարոսական ցեղեր։ Այդ ցեղերից նշանավոր են վեստ և օստգոթերը, վանդալները, ֆրանկները և այլք։
Անվանում
Քերուսկիների անվան վերաբերյալ չկա հաստատուն տեսակետ։ Ըստ գերիշխող կարծիքների՝ գերմանացիների ցեղերի անվանումները բխում է գերմաներեն herut բառից, որը նշանակում է եղջերու: Նրանք անվանման այս տեսակետը կապված է նրանց խորհրդանիշներից մեկի՝ եղջերու կենդանու մասին։ Այս վարկածը առաջադրվել է 19-րդ դարում գերմանացի գիտնական Յակոբ Գրիմի կողմից։ Կան նաև այլ կարծիքներ, որոնք հերքում են անվան այս ստուգաբանությունը և կապը եղջերու կենդանու հետ։
Պատմություն
Քերուսկի ցեղի մասին առաջին հիշատակումը եղել է Հռոմեական զորավար Հուլիոս Կեսարի «6.10» գրքում։ Գրքի իրադարձությունները պատմում են մ.թ.ա. 53 թվականին Հռոմեական կայսրությունում և հարակից տարածքներում տիրող իրավիճակի մաիսն։ Բազմիցս գերմանական այս ցեղերը ներկուժել են Հռոմեական կայսրություն, նույնիսկ որոշ ժամանակ կարողացել են ապաստակել որոշ հողեր, սակայն ի վերջո գրեթե միշտ հաղթել են հռոմեացիները։ Ավելի քան 150 տարի հին գերմանացիները ապրել են Չաուչի և Չատտի բնակավայրերում։ Նրանք պատմական բնակավայրը համարվում է նաև Սկանդինավիան, Յոտլանդիան, ներկայիս Գերմանիան ինչպես նաև Էլբա գետի ավազանի հարակից տարածքները։
Հռոմից նրանք փորձեցին տեղաշարժվել դեպի Հյուսիսային Եվրոպա` Հռենոսի ավազան։ Որոշ ժամանակահատված նրանք համարվել են Հռոմեական կայսրության դաշնակիցները։ Նրանց հարաբերությունները վատթարացան Ժողովուրդների Մեծ գաղթի շրջանում, երբ հին գերմանացիները փորձեցին հռչակել իրենց անկախությունը և հաստատվել Հռոմեական կայսրության մի շրջանում։
Մինչև ժողովուրդների մեծ գաղթը գերմանական շատ ցեղեր բնակություն էւն հաստատել Հռոմեական կայսրության տարածքում։ Հռոմի անկման գործում մեծ ավանդ ունեցան հին գերմանացիների ցեղային միավորումներից գոթերը, որոնք մ.թ.ա. 2-րդ դարում Վիսլա գետի ավազանից տեղափոխվեցին դեպի հարավ` հաստատվելով Դնեպրից Դանուբ ընկած ընդարձակ տափաստաններում։
Շուտով նրանք բաժանվեցին երկու խոշոր ցեղային միությունների՝ արևմտյան և արևելյան գոթերի միջև։ Նրանցից առաջինը բնակվում էր Դանուբից մինչև Դնեպր, իսկ արևելյանը՝ Դնեստրից մինչև Դնեպր ընկած տարածքները։ 375 թվականին հին գերմանացիները վճռորոշ ճակատամարտում պարտություն կրեցին հոներից և փախուստի դիմեցին։ Նրանք թաքստոց խդրեցին Հռոմեական կայսրությունից, իսկ Հռոմը նրանց տրամադրեց տարածքներ Բալկանյան թերակղզում։ 476 թվականին հին գերմանացիների առաջնորդներից Օդոակրը կարողացավ օգտվել Հռոմեական կայսրության թուլացումից և հաղթանակ տանել Արևմտյան Հռոմեական կայսրության առաջնորդ Հռոմուլոս Ավգուստուլուսի նկատմամբ։ Արևմտյան Հռոմեական կայսրությունը դադարեց գոյություն ունենալ։
Գրականություն
Կատեգորիա:Գերմանական ցեղեր
Girl in Red
Մարի Ուլվեն Ռինգհեյմ (Marie Ulven Ringheim, ), որը նաև հայտնի է որպես Մարի Ուլվեն կամ girl in red, նորվեգացի ինդի փոփ երգչուհի և երգերի հեղինակ։ Նա հայտնի է այն բանով, որ երիտասարդ դեռահասներին գրավում է լեսբիական ռոմանտիկայի և հոգեկան առողջության մասին իր բեդրում (ննջարանային) փոփ օրհներգերով ։ Նրա «I Wanna Be Your Girlfriend» սինգլը 150 միլիոն առցանց սթրիմներ է հավաքել և զբաղեցրել է Նյու Յորք Թայմսի «2018 թվականի 68 լավագույն երգեր» ցանկի 9-րդ հորիզոնականը։ 2018 թվականից ի վեր Ուլվենը ննջարանային ստուդիայից երկու մինի ալբոմ է թողարկել։ Spotify-ում նա ավելի քան 4 միլիոն ամսական սթրիմերներ է հավաքում։
Ուլվենը Paper ամսագրի կողմից քվիր իկոնա է անվանվել, իսկ Նյու Յորք Թայմսի կարծիքով նա ֆենոմեն է՝ կիթառային երաժշտության աշխարհի առավել խորաթափանց և հետաքրքիր երգչուհիներից և երգերի հեղինակներից մեկը ։ Մարիի երաժշտությունը, որը ստեղծվում է իր ննջարանի հարմարավետությամբ, ավելի քան 150 միլիոն սթրիմներ է հավաքել 2019 թվականի հոկտեմբերի դրությամբ ։ 2019 թվականից ի վեր Ուլվենը մասնակցել է երկու հյուսիսամերիկյան և երկու եվրոպական համերգային շրջագայությունների և հանդես է եկել այնպիսի փառատոններում, ինչպիսիք են Lowlands-ը , Rock en Seine-ը և Øyafestivalen-ը ։ 2019 թվականին նա NME-ի կողմից անվանվել է The Great Escape-ի առավել գովազդված կատարողներից մեկը ։
Վաղ կյանք
Մարի Ուլվեն Ռինգհեյմը ծնվել է 1999 թվականի փետրվարի 16-ին Նորվեգիայի Հորտեն քաղաքում ։ Նա մեծացել է քաղաքում իր քույրերի և ամուսնալուծված ծնողների հետ ։ 2019 թվականի հոկտեմբերին Triple J-ի հետ հարցազրույցում երգչուհին բնութագրել է իր մանկությունը որպես «հանգիստ և ձանձրալի» ։ Նրա մայրն աշխատում էր տեխնոլոգիաների հետ, իսկ հայրը ոստիկան էր ։ Ուլվեմի տատիկը կարողանում էր կիթառ և դաշնամուր նվագել, սակայն նա մեծացել է առանց տանը երաժշտական գործիքներ ունենալու ։ Նա ստացել է իր առաջին կիթառը 2012 թվականին պապիկի կողմից՝ որպես սուրբծննդյան նվեր, սակայն չի նվագել այն մինչև 2013 թվականին ֆինգերբորդինգի հանդեպ հետաքրքրությունը կորցնելը ։ Նա շնորհակալություն է հայտնում իր պապիկին երաժշտության հանդեպ հետաքրքրություն առաջացնելու համար ։ Ավագ դպրոցում սովորելու ընթացքում Ուլվենը հետաքրքրված է եղել ուսուցիչ դառնալու ցանկությամբ, նախքան 14 տարեկանում կիթառին և երգեր գրելուն ծանոթանալը ։ Նա ինքնուրույն սովորել է դաշնամուր և կիթառ նվագել, ինչպես նաև զբաղվել երաժշտության արտադրությամբ իր ննջարանից ։ Ուլվենը սկսել է նորվեգական երաժշտություն գրել և թողարկել ու պլանավորել է երաժշտություն սովորել, սակայն երբեք չի մտածել, որ կարող է երաժիշտ դառնալ ։
Անձնական կյանք
Ուլվենի գործունեությունը ներկայումս ծավալվում է Օսլոյի Գրյուներլոկա շրջանում։ Նա բացահայտ լեսբուհի է ։ Մարին սովորել է երաժշտություն արտադրել և երգեր գրել Օսլոյի արվեստի, հաղորդակցության և տեխնոլոգիաների Ուեսթերդալս դպրոցում (Westerdals Oslo School of Arts, Communication and Technology) ։
Շրջագայություններ
Հեդլայն
Արտաքին հղումներ
Կատեգորիա:Նորվեգացի երգչուհիներ Կատեգորիա:Ինդի ռոք երաժիշտներ Կատեգորիա:ԼԳԲՏ անձինք Կատեգորիա:Նորվեգացի դաշնակահարներ
Անգլո-եգիպտական պայմանագիր
Անգլո-եգիպտական պայմանագիր (Anglo-Egyptian treaty), պաշտոնապես՝ «Դաշնագիր Միացյալ Թագավորության կողմից հանդես եկող նորին մեծության և նորին մեծություն Եգիպտոսի թագավորի միջև» (The Treaty of Alliance Between His Majesty, in Respect of the United Kingdom, and His Majesty, the King of Egypt), ստորագրվել է 1936 թվականի օգոստոսի 26-ին Լոնդոնում։
Անգլո-եգիպտական պայմանագրով Անգլիան դուրս էր հանում Եգիպտոսում տեղակայված զորքերը, բացառությամբ նրանց, ովքեր անհրաժեշտ են Սուեզի ջրանցքը և դրա շրջակայքը պաշտպանելու համար (10,000 զինծառայող), ինչպես նաև օժանդակ անձնակազմի։ Բացի այդ, Միացյալ Թագավորությունը պարտավորվում էր վարժեցնելու եգիպտական բանակին և պատերազմի դեպքում աջակցելու էր նրա պաշտպանությանը։ Անգլիային իրավունք էր վերապահում զորքեր ունենալ Եգիպտոսում և իր ձեռքում պահել Ալեքսանդրիայի ծովային բազան։ Պատերազմի դեպքում Եգիպտոսը պարտավոր էր իր նավահանգիստները, օդանավակայանները ու կապի միջոցները տրամադրել անգլիական հրամանատարությանը։
Պայմանագիրը վերականգնում էր նաև Արևելյան Սուդանը համատեղ կառավարելու մասին 1899 թվականի անգլո-եգիպտական համաձայնությունը, որը փաստորեն չեղյալ էր համարվել 1924 թվականին, երբ Անգլիան իր տիրապետությունը հաստատեց Սուդանում։ 1954 թվականի անգլո-եգիպտական համաձայնագրով 1936 թվականի անգլո-եգիպտական պայմանագիրը կորցրեց իր ուժը։
Արտաքին հղումներ
Կատեգորիա:Պայմանագրեր այբբենական կարգով Կատեգորիա:Միջպատերազմական ժամանակաշրջանի պայմանագրեր Կատեգորիա:Եգիպտոսի պատմություն Կատեգորիա:20-րդ դարի պայմանագրեր Կատեգորիա:Մեծ Բրիտանիայի պատմություն
Սեն Քանտեն դը Շալե
Աշխարհագրություն
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 150 կմ հարավ, Անգուլեմ քաղաքից` 45 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 179 աշխատունակ (15-64 տարեկան) բնակիչ, որոնցից ակտիվ էին 128-ը, իսկ ոչ ակտիվները` 51։ Ակտիվության ցուցանիշը կազմում է 71,5 %։ 128 աշխատունակ մարդկանցից աշխատել է 121 անձ (66 տղամարդ և 55 կին)։ Գործազուրկ են եղել 7 անձ (3 տղամարդ և 4 կին)։ 51 անաշխատունակներից 14-ը եղել են աշակերտներ կամ ուսանողներ, 17-ը` թոշակառուներ, իսկ 20-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տերենգուլսկի շրջան
Տերենգուլսկի շրջան (Тереньгульский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Տերենգա ։
Բնակչություն
2010 թվականի մարդահամարի արդյունքներով շրջանում բնակվում էր 18940 մարդ։ Բնակչության խտությունը կազմում էր 10,78 մարդ/կմ²։
Արտաքին հղումներ
Կատեգորիա:Ուլյանովսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Wild (մինի ալբոմ)
«Wild» (թարգմ․՝ «Վայրի»), ավստրալիացի երգիչ Թրոյ Սիվանի չորրորդ մինի ալբոմը։ Այն թողարկվել է 2015 թվականի սեպտեմբերի 4-ին EMI Music Australia և Capitol Records լեյբլների կողմից։ Ալբոմի երգացանկը ներառում է վեց երգ, որից երկուսը համագործակցություն են այլ կատարողների հետ։
Ալբոմը գլխավորել է ավստրալիական ալբոմների հիթ շքերթը, իսկ Միացյալ Նահանգների Billboard 200 և Մեծ Բրիտանիայի ալբոմների պաշտոնական հիթ շքերթում զբաղեցրել է 5-րդ հորիզոնականը ։
Ծանոթագրություններ
Կատեգորիա:2015 ալբոմներ
Էնթոնի Մորոու
Էնթոնի Ջարեդ Մորոու (Anthony Jarrad Morrow; ), ամերիկացի պրոֆեսիոնալ բասկետբոլիստ, որը վերջին ժամանակներում հանդես է գալիս Բասկետբոլի ազգային ասոցիացիայի «Չիկագո Բուլս» ակումբում։ Խաղում է հարձակվող պաշտպանի դիրքում։
Ուսանողական կարիերա
Հյուսիսային Կարոլինայի Շառլոթի Լատինական դպրոցի ավարտից հետո նա սովորել է Ջորջիայի տեխնոլոգիական ինստիտուտում, որտեղ հանդես էր գալիս բասկետբոլային ակումբի կազմում։
2004/2005 մրցաշրջանի ընթացքում անցկացրել է 31 խաղ։ Այդ խաղերում Էնթոնի Մորոուն միջինը հարթակի վրա անցկացնում էր 12,7 րոպե, հավաքում էր 5,7 միավոր, կատարում էր 1,9 անդրադարձ, 0,5 խլում և 0,3 բլոքշոթ, թույլ էր տալիս 0,5 կորուստ, փոխանցում էր 0,4 փոխանցում ։
2005/2006 մրցաշրջանի ընթացքում անցկացրել է 28 խաղ։ Այդ խաղերում Էնթոնի Մորոուն միջինը հարթակի վրա անցկացնում էր 32,2 րոպե, հավաքում էր 16,0 միավոր, կատարում էր 4,5 անդրադարձ, 1,1 խլում և 0,2 բլոքշոթ, թույլ էր տալիս 2,3 կորուստ, փոխանցում էր 1,6 փոխանցում ։
2006/2007 մրցաշրջանի ընթացքում անցկացրել է 32 խաղ։ Այդ խաղերում Էնթոնի Մորոուն միջինը հարթակի վրա անցկացնում էր 20,7 րոպե, հավաքում էր 9,9 միավոր, կատարում էր 2,7 անդրադարձ, 0,6 խլում և 0,1 բլոքշոթ, թույլ էր տալիս 0,8 կորուստ, փոխանցում էր 0,9 փոխանցում ։
2007/2008 մրցաշրջանի ընթացքում անցկացրել է 32 խաղ։ Այդ խաղերում Էնթոնի Մորոուն միջինը հարթակի վրա անցկացնում էր 29,7 րոպե, հավաքում էր 14,3 միավոր, կատարում էր 4,1 անդրադարձ, 1,1 խլում և 0,3 բլոքշոթ, թույլ էր տալիս 1,0 կորուստ, փոխանցում էր 1,1 փոխանցում ։
Արտաքին հղումներ
Կատեգորիա:20-րդ դարի ծնունդներ Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Չիկագո Բուլսի բասկետբոլիստներ Կատեգորիա:Գոլդեն Սթեյթ Ուորիորսի բասկետբոլիստներ Կատեգորիա:Ատլանտա Հոքսի բասկետբոլիստներ Կատեգորիա:Դալաս Մավերիքսի բասկետբոլիստներ Կատեգորիա:Նյու Օռլեանս Պելիկանսի բասկետբոլիստներ Կատեգորիա:Օկլահոմա Սիթի Թանդերի բասկետբոլիստներ
Ռոբերտ Գադոխա
Ռոբերտ Գադոխա (Robert Gadocha, ), լեհ նախկին ֆուտբոլիստ, ով հանդես է եկել ձախ եզրային հարձակվողի դիրքում։ 1972 թվականին դարձել է օլիմպիական չեմպիոն, իսկ 1974 թվականին՝ աշխարհի առաջնության բրոնզե մեդալակիր։
Ակումբային
1975 թվականին Ռոբերտ Գադոխան տեղափոխվել է ֆրանսիական «Նանտ» ակումբ, սակայն վնասվածքի պատճառով չի կարողացել մշտապես հանդես գալ թիմի հիմնական կազմում։ 1976/77 մրցաշրջանում նա դարձել է Ֆրանսիայի չեմպիոն։ Ավելի ուշ Ռոբերտ Գադոխան մեկնել է ԱՄՆ, որտեղ խաղացել է NASL-ի «Չիկագո Սթինգ» և MISL-ի «Հարթֆորդ Հելիոնս» ակումբներում ։
Հավաքականում
Լեհաստանի ազգային հավաքականի կազմում Ռոբերտ Գադոխան առաջին անգամ խաղացել է 1967 թվականի հուլիսի 28ին՝ մասնակցելով ԽՍՀՄ հավաքականի հետ հանդիպմանը։ Ազգային հավաքականի կազմում Գադոխան 1972 թվականին դարձել է օլիմպիական չեմպիոն. այդ Օլիմպիական խաղերի ընթացքում Ռոբերտ Գադոխան խփել է 6 գոլ։ 1974 թվականին Գադոխան Լեհաստանի հավաքականի կազմում դարձել է աշխարհի առաջնության բրոնզե մեդալակիր։ Ռոբերտ Գադոխային երբեք չի հաջողվել գոլ խփել Գերմանիայի Ֆեդերատիվ Հանրապետության դաշտերում, որտեղ անցկացվում էր առաջնությունը, սակայն նա կատարել է 7 գոլային փոխանցում, իսկ մրցաշրջանի ավարտին Sport ամագրի կողմից հայտարարվել է որպես «Ոսկե խաղակոշիկ» մրցանակի հավակնորդ։ Լեհաստանի ազգային հավաքականի կազմում իր վերջին խաղը Ռոբերտ Գադոխան անցկացրել է 1975 թվականի հոկտեմբերի 26-ին՝ մասնակցելով Իտալիայի ազգային հավաքականի դեմ խաղին, որ անցկացվում էր 1976 թվականի Եվրոպայի առաջնության նախընտրական փուլի շրջանակներում։ Ազգային հավաքականի կազմում Ռոբերտ Գադոխան անցկացրել է 62 խաղ և խփել 16 գոլ ։
Արտաքին հղումներ
Կատեգորիա:Լեհ ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ֆուտբոլի կիսապաշտպաններ Կատեգորիա:Լեհ օլիմպիական չեմպիոններ
Ջեք Տվորկով
Ջեք Տվորկով (Jack Tworkov, ), լեհական ծագմամբ ամերիկացի նկարիչ, վերացական էքսպրեսիոնիստ։
Կենսագրություն
Ջեք Տվորկովը ծնվել է 1900 թվականին Բյալա Պոդլյասկայում (Ռուսական կայսրություն)։ 1913 թվականին տեղափոխվել է Միացյալ Նահանգներ իր մոր և կրտսեր քրոջ հետ, որը հետագայում հայտնի է դարձել որպես Ջենիս Բյալա։ Ունենալով գրող դառնալու մտադրություն՝ Տվորկովն ուսանել է Կոլումբիայի համալսարանում, սակայն 1921 թվականին Սեզանի և Մատիսի նկարները տեսնելուց հետո որոշել է արվեստ սովորել Նյու Յորքի ուսանողների լիգայի դիզայնի և արվեստի ազգային ակադեմիայում։ Մեծ դեպրեսիայի ժամանակ Տվորկովը հանդիպել է Վիլեմ դե Կունինգին և խումբ աբստրակտ էքսպրեսիոնիստների, այդ թվում՝ Արշիլ Գորկիի, Մարկ Ռոթկոյի և Ջեքսոն Պոլլոքի հետ, հիմնադրել Նյու Յորքի դպրոցը։
Իր ողջ կյանքի ընթացքում Տվորկովը դասավանդել է մի շարք կրթական հաստատություններում, ներառյալ Ամերիկյան համալսարանը, Black Mountain College, Queens College, Պրատի ինստիտուտը, Մինեսոտայի համալսարանը, Կոլումբիայի համալսարանը, Եյլի համալսարանը։
Տվորկովը համարվում է խոշորագույն նկարիչներից մեկը, որը Վիլեմ դե Կունինգի, Ֆրանց Քլայնի և Ջեքսոն Պոլլոքի հետ միասին կանգնած է Ամերիկայում վերացական էքսպրեսիոնիզմի ակունքներում։
Տվորկովը մահացել է 1982 թվականին Մասաչուսեթս նահանգի Պրովինսթաուն քաղաքում։ Թաղված է Provincetown Cemetery City Cemetery-ում ։ Ամուսնացած է եղել Ռեյչել Վոլոդոֆսկու հետ (Rachel Wolodofsky) :
Ստեղծագործություն
Տվորկովի կարիերան չի սկսվել և չի ավարտվել վերացական էքսպրեսիոնիզմով և նոր Նյույորքյան դպրոցով։ Իր կարիերայի սկզբում նա եղել է ռեալիստ (նրա վաղ աշխատանքներն արտացոլում են Սեզանի ազդեցությունը), կուբիզմի փորձերն աստիճանաբար վերածվել են ձեռածության գեղա​​նկարչություն, իսկ շատ ավելի ուշ նա ընտրել է մինիմալիզմի երկրաչափական ձևերը։ Նա առանց ջանքերի փոխել է շարժումները, բայց հազվադեպ է նոր բան հայտնաբերել։
1935 թվականին Տվորկովը հանդիպել է Ուիլեմ դե Կունինգին և թողել ֆիգուրատիվ ոճը։ Պատերազմից հետո նա միացել է դե Կունինգին (ում հետ նա կիսել է ստուդիան) և այլ նկարիչների, որոնք զարգացնում էին վերացական էքսպրեսիոնիզմը։ 1950-ականների սկզբին նա ստեղծել է աբստրակտ նկարների շարք՝ հիմնված Հոմերոսի «Ոդիսականի» վրա։ Ամբողջ 1950-ականների ընթացքում նա անցել է էքսպրեսիոնիստական վրձնահարվածների։ 1955 թվականին ձևավորվել է նկարչի աշխատանքի հասուն ոճը, որը կառուցվել է ներկերի անթիվ անկյունագծային հարվածների վրա՝ ստեղծելով մթնոլորտային գույնի թարթող դաշտեր։ Ավելի ուշ, թափահարող հարվածներին փոխարինել են բազմաթիվ լայն գծերը։ Այս էներգետիկ կոմպոզիցիաներն ավարտվել են ցանցային ձևերով, ինչպես «Փոփոխականներ» նկարում (1963)։ Նա հասել է կոմերցիոն հաջողությունների, այդ թվում` ցուցահանդեսը Կաստելիի մոտ և 1964 թվականին Ուիթնիի թանգարանի կողմից կազմակերպված անհատական ցուցահանդես։ 1963 թվականին մոտ ոճային փոփոխություններ են տեղի ունեցել։ Վերացական էքսպրեսիոնիզմի ոգով արված նկարներին փոխարինել է երկրաչափական աբստրակցիան։
Արտաքին հղումներ
Կատեգորիա:Ամերիկացի նկարիչներ Կատեգորիա:Ամերիկացի արվեստագետներ Կատեգորիա:Ամերիկացի փորագրիչներ Կատեգորիա:Արվեստի և գրականության ամերիկյան ակադեմիայի անդամներ
Պրուվե
Պրուվե (Prouvais), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Գինկուր կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02626:
Բնակչություն
2010 թվականին բնակչությունը կազմել է 379 մարդ ։
Տնտեսություն
2010 թվականի տվյալներով 255 աշխատունակ բնակիչներից 183-ը (15-64 տարեկան) տնտեսապես ակտիվ են, 27-ը՝ պասիվ (ակտիվության ինդեքսը՝ 71,8 %, 1999 թվականին 69,0 % էր)։ 183 ակտիվ բնակիչներից 172-ը (93 տղամարդ և 78 կին) աշխատում են, գործազուրկ էր 12-ը (4 տղամարդ և 8 կին)։ 72 պասիվներից 26-ը աշակերտներ և ուսանողներ են, 28-ը՝ թոշակառուներ, 18-ն էլ պասիվ են այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր Կատեգորիա:Էնա գավառի բնակավայրեր Կատեգորիա:Էնա դեպարտամենտի կանտոններ
Ցիլնինսկի շրջան
Ցիլնինսկի շրջան (Цильнинский район), մունիցիպալ շրջան Ռուսաստանի Դաշնության Ուլյանովսկի մարզում։
Աշխարհագրություն
Շրջանի տարածքի մակերեսը կազմում է 1293 կմ²։
Արտաքին հղումներ
Կատեգորիա:Ուլյանովսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Մաթեմատիկական գիմնազիա (Բելգրադ)
Մաթեմատիկական գիմնազիա (Математичка гимназија), հատուկ մասնագիտացված դպրոց օժտված երեխաների համար Սերբիայի մայրաքաղաք Բելգրադում։ Ունի իր առանձին ուսումնական ծրագիրը` մաթեմատիկայի, ֆիզիկայի, տեղեկատվական տեխնոլոգիաների և տեխնիկական այլ առարկաների խորացված ուսուցմամբ։
Պատմություն
Հարավսլավիայում հրաշամանուկների համար առանձին դպրոց հիմնելու նախագիծը մշակել է մաթեմատիկոսների մի խումբ՝ ակադեմիկոս Վոին Դայովիչի ղեկավարությամբ, որը նախկինում Բելգրադի համալսարանի բնական գիտությունների ֆակուլտետի դասախոս էր եղել։ Որպես օրինակ ընդունվել է Մոսկվայի պետական համալսարանի Կոլմոգորովի անվան դպրոցը ։ Դպրոցը հակասության մեջ էր մտնում ժամանակի սոցիալիստական գաղափարախոսության հետ. ծրագրի հեղինակներին մեղադրել են էլիտարիզմի մեջ։ Ամեն դեպքում, 1966 թվականին Բելգրադի քաղաքային խորհուրդը հաստատել է մաթեմատիկական հատուկ գիմնազիայի հիմնադրումը, իսկ սեպտեմբերին դպրոցը սկսել է իր աշխատանքը 1929 թվականին կառուցված զադուժբինայի շենքում։ Առաջին ուսումնական տարվա ընդունելության համար հայտարարվել է երեք քննություն, որի արդյունքում ընտրվել է 56 աշակերտ ։
1977-1989 թվականներին Մաթեմատիկական գիմնազիան դժվարություններ է ունեցել՝ կապված կրթության բարեփոխումների հետ, որոնց արդյունքում այն փաստորեն ինտեգրվել է միջին մասնագիտական կրթության համակարգին և դրանով էլ կորցրել իր յուրահատկությունը։ Այդ ժամանակահատվածում դպրոցի տնօրեն Միլան Ռասպոպովիչը մեծ ջանքեր է թափել դպրոցին հատուկ կարգավիճակը վերադարձնելու ու սեփական կրթական ծրագիրը հաստատելու ուղղությամբ։ Այս ջանքերի արդյունքում 1988 թվականին գիմնազիան պաշտոնապես վերադարձել է իր նախնական խնդրին. նրան տրվել է փորձարարական կրթության հաստատության կարգավիճակ, իսկ մեկ տարի անց հրապարակվել է ուսումնական նոր ծրագիրը։
Փորձարարությունն անհետացել է փաստաթղթերից միայն 1995 թվականին, երբ կրթության նախարարությունը նրան շնորհել է մաթեմատիկայի, ֆիզիկայի, բնական այլ գիտությունների ոլորտում տաղանդավոր, օժտված երեխաների մասնագիտացված դպրոցի կարգավիճակ։ Այդ ժամանակ էլ այն ճանաչվել է ազգային նշանակության դպրոց՝ դառնալով նման առաջին հաստատությունը նախկին Հարավսլավիայի տարածքում։
Կրթություն
Մաթեմատիկական գիմնազիա կարող են ընդունվել հանրակրթական դպրոցների 11-12 տարեկան աշակերտներ, որոնք կհաղթահարեն բավական բարդ ընդունելության քննությունները։ Սովորողների մեծ մասը գիմնազիա է ընդունվում անվճար հիմունքով, սակայն կան նաև լրացուցիչ վճարովի տեղեր, որոնք կազմում են դիմորդների ընդհանուր թվի մոտ 20 %-ը։ Ամեն տարի գիմնազիա է ընդունվում մոտ 550 դիմորդ։ 2011 թվականի դրությամբ գիմնազիան ավարտել է մոտ 8.000 սովորող, որից 250-ը դարձել է գիտության դոկտոր, 400-ը՝ գիտության թեկնածու։ Առարկաները դասավանդում են մոտ 160 ուսուցիչներ, որոնցից շատերն ունեն գիտությունների դոկտորի կոչում, ընդ որում շատ դասախոսներ գիմնազիայի շրջանավարտներ են։ Բացի հիմնական դասախոսներից՝ ուսումնական գործընթացի ժամանակ հաճախ հրավիրվում են դասախոսներ այլ բուհերից, մասնավորապես Բելգրադի համալսարանից, Բելգրադի ֆիզիկայի ինստիտուտից, Սերբիայի գիտությունների և արվեստի ակադեմիային կից Մաթեմատիկայի ինստիտուտից  ։
Գիմնազիաների սովորողները հաջողությամբ հանդես են գալիս միջազգային առարկայական օլիմպիադաներում, որոնք անցկացվում են մաթեմատիկայից, ֆիզիկայից, աստղագիտությունից, երկրաչափությունից։ Իր երկարամյա պատմության ընթացքում դպրոցականները միջազգային օլիմպիադաներում նվաճել են տարբեր կարգերի ավելի քան 400 մեդալ՝ այդ ցուցանիշով առաջիններից մեկը դառնալով ամբողջ աշխարհում ։
Գիմնազիան ավարտելուց հետո սովորողները դառնում են աշխարհի առաջատար այն բուհերի ուսանողները, որոնց հետ գիմնազիան համագործակցության պայմանագրեր ունի։ Այսպես, դպրոցի հետ համագործակցում են Լոնդոնի համալսարանական քոլեջը, Կոլումբիայի համալսարանը, Սթենֆորդի համալսարանը, Մասաչուսեթսի տեխնոլոգիական համալսարանը, Կալիֆոռնիայի համալսարանը, Մոսկվայի պետական համալսարանը, Միջուկային հետազոտությունների միացյալ ինստիտուտը։ Շատ շրջանավարտներ կրթաթոշակ են ստանում Բելգրադի համալսարան համար ։
Նշանակալի իրադարձություններ գիմնազիայի կյանքից
1999 թվականի մայիսի 30-ին ՆԱՏՕ-ի ռմբակոծման հետևանքով Վարվարինի կամրջին սպանվել է գիմնազիայի լավագույն սովորողներից մեկը՝ 15-ամյա հրաշամանուկ Սանյա Միլենկովիչը, որը մաթեմատիկայի, ֆիզիկայի ու քիմիայի բազմաթիվ օլիմպիադաների հաղթող էր։ Նրա մահը ցնցել է գիմնազիայի սովորողներին ու հասարակության մեջ լայն արձագանք ստացել։ Երկրի նախագահ Սլոբոդան Միլոշևիչը Հաագայի դատարանում ռմբակոծությունների զոհերի մասին պատմելիս աղջկան մաթեմատիկական հանճար է անվանել ։